paragraph_text: Osvald Tuz (najvjerojatnije u Sv. Ladislavu u današnjoj Mađarskoj, oko 1438. – Čazma, 16. travnja 1499.), hrvatski biskup. Zagrebačkim biskupom imenovan je od pape na prijedlog kralja Matijaša Korvina 17. travnja 1466. Ranije je bio klerik Vesprimske biskupije i plemić-svjetovnjak vješt u pravnim znanostima i javnim poslovima. Obnovu Zagrebačke biskupije nakon rasula započeo je obnovom među svećenstvom, pa je sazvao diecezansku sinodu 1467. godine.